**PÁLYÁZATI FELHÍVÁS**

*a ”Játék határokkal”*

**SZERENCSEJÁTÉK-FÜGGŐSÉGI PREVENCIÓS PROGRAMBAN**

 való részvételre általános- vagy középiskoláknak

**A Játék határokkal programról**

A Játék határokkal modellprogram az Ökumenikus Segélyszervezet, a Humánum Kft. és a Szerencsejáték Zrt. együttműködésében valósul meg, amely program a játékfüggőségben érintettek kezelése mellett kiemelt hangsúlyt fektet a **fiatalok tudatos játékhasználatának elősegítésére, a prevencióra.** A kutatások megerősítik, hogy a 10-18 éves fiatalok a legsérülékenyebbek a függőségeket illetően, valamint, hogy a fiatalkorban folytatott szerencsejáték-tevékenység nagyobb kockázatot hordoz. Ehhez kívánunk segítséget nyújtani prevenciós programunkkal, amely az eddigi tapasztalatok, visszajelzések alapján egy hiánypótló, időszerű és értékes program, amely lehetővé teszi a téma részletes feldolgozását hétről hétre, diákok, pedagógusok érzékenyítését, informálását a szerencsejáték témakörében.

A program tapasztalatairól és eredményeiről összefoglaló kiadványok készültek, melyek az internetről is letölthetők: [www.jatekhatarokkal.hu.](http://www.jatekhatarokkal/)

A honlapon megtalálható továbbá a Játék határokkal program módszertani kézikönyve, amely bemutatja a foglalkozások felépítését, menetét.

1. **A pályázat célja a Játék határokkal program keretében**

A kóros játékszenvedélyt a szakemberek a viselkedési addikciók körébe sorolják, azonban ma Magyarországon a függőség alatt elsősorban az alkohol és drogfüggőséget értik. Míg ezen problémák megelőzésére és kezelésére ma már egy széles körű szolgáltatást nyújtó intézményrendszer épült fel, addig a szerencsejáték-függőség kezelésére és megelőzésre csak nehezen érhető el speciális program. A Játék határokkal ezért egy olyan hiánypótló program, melynek célja az általános iskola felső tagozatos és a középiskolás korosztályú fiatalok figyelmének felhívása a szerencsejáték veszélyeire osztályonként 6 (iskolánként 2 osztály), összesen 12 alkalom rendhagyó osztályfőnöki óra és összesen 12 alkalom szemléletformáló, élményalapú klubfoglalkozások keretében. A program hangsúlyos eleme, hogy az alternatív társas együttlét, a közösség megtartó erejének fontosságára igyekszik rámutatni, ennek az örömteli voltát próbálja megmutatni a fiatalok számára. Az információnyújtás mellett kiemelt szerepet kap a közösségépítés és az önismeret is.

1. **A pályázatról**

Az eddig elért eredményekre és sikerekre támaszkodva a Magyar Ökumenikus Segélyszervezet (továbbiakban, mint Kiíró) a program további iskolákban való kiterjesztéséért pályázatot hirdet, a 2025-2026-os tanévre a következők feltételek alapján:

**2.1. A pályázásra jogosultak köre**

A programra minden olyan általános iskola (felső tagozat) és középiskola alapítványa pályázhat, akik szeretnék iskolájukban a Játék határokkal prevenciós programot megvalósítani 2 osztályban (osztályonként 6-6 rendhagyó osztályfőnöki óra és emellett 12 szemléletformáló, élményalapú klubfoglalkozás)

**Kizáró okok:**

Nem pályázhatnak azok az iskolák és alapítványaik, akiknél a Segélyszervezet munkatársai bonyolítják le a programot.

Nem pályázhatnak azok az iskolák és alapítványaik, akik a digitális oktatásra való átállás esetén nem tudják megszervezni a program online lebonyolítását. A pályázatra kizárólag olyan iskolák pályázhatnak, akik vállalják, hogy amennyiben hibrid, vagy digitális oktatásra tér át az iskola, úgy továbbra is folytatják a Játék határokkal program megvalósítását az online térben. Ehhez biztosítják a szükséges informatikai eszközöket a gyerekeknek és a pedagógusoknak. A program szervezői az online lebonyolításhoz módszertani kézikönyvet és - szükség esetén - képzést biztosítanak.

**2.2. Elszámolható költségek köre:**

A támogatás a foglalkozásokat lebonyolító szakemberek óradíjára, reprezentációs költségekre, illetve szabadidős eszközök, programok lebonyolítására fordítható az alábbiak szerint részletezve. Az Ökumenikus Segélyszervezet a támogatást két részletben utalja: a program indulásakor kerül utalásra a szakemberek költsége és az anyag, illetve catering költségek, összesen bruttó 330.000 Ft A szabadidős program és eszközökre fordítható költség, összesen bruttó 400.000 Ft a programzárást követően kerül utalásra. A nyertes iskola így összesen **730.000** forintot kap a program lebonyolítására.

|  |  |  |  |  |
| --- | --- | --- | --- | --- |
| **A programhoz szükséges tervezett költségek** | **Mennyiség** | **Egység** | **Egységár (13%-os járulékkal számolva)** | **Összesen** |
| Foglalkozást vezető 2 fő szakember díja – (6-6 osztályfőnöki óra osztályonként) | 12  | óra | 5000 Ft+650 Ft járulék | 67 800 Ft |
| Foglalkozást vezető 2 fő szakember díja - klubfoglalkozás | 12 | alkalom | 10.000 Ft+1 300 Ft járulék | 135 600 Ft |
| Foglalkozások anyag és catering költsége | 126 600 Ft |
| Szabadidős eszközök vagy szabadidős programok szervezése | 400 000 Ft |

**Szakemberek költsége:** A Játék határokkal programot iskolánként 2 szakembernek (pedagógus/szociális munkás/pszichológus) kell lebonyolítania, akik egyenként az osztályfőnöki órákért br. 5000 Ft-ot /alkalom, a klubfoglalkozásokért br. 10.000 Ft/alkalom díjazást kapnak. A Játék határokkal program keretében a nyertes iskola összesen két osztályban szervezi meg a prevenciót, osztályonként 6-6, azaz összesen 12 rendhagyó prevenciós osztályfőnöki órát tartva. Az iskola a program részeként továbbá 12 délutáni klubfoglalkozást szervez, lehetőség szerint a rendhagyó osztályfőnöki órákon is részt vevők számára, de minden felső tagozatos és középiskolás korú diákja számára nyitottan.

**Foglalkozások anyag és catering költsége:** Az elnyert támogatásból a foglalkozásokhoz szükséges anyagokat (pl. filcek, flip chart, postitok, társasjáték stb.) is megvásárolhatja az iskola, illetve ez a forrás alkalmas arra is, hogy a gyerekeknek édességet, üdítőt, uzsonnát stb. vásároljanak a klubfoglalkozásokra.

**Szabadidős eszközök és/vagy szabadidős programok szervezése:** Az iskola a program befogadásáért és lebonyolításáért br. 400.000 Ft támogatásban részesül, amelyet a gyerekeknek szervezett közösségi programokra vagy az iskolába szükséges szabadidős eszközökre költhet.

A támogatást az iskola a táblázatban részletezett arányban használhatja csak fel. Az egyes költségvetési sorok között 20%-os átcsoportosítás lehetséges, kivétel ez alól a pedagógusok megbízási díja, ugyanis a bruttó 5000 Ft/osztályfőnöki óra és a bruttó 10 000 Ft/ klubfoglalkozás díj nem csökkenthető.

1. **A *Játék határokkal* program megvalósítása**

Nyertes pályázat esetén az iskola a 2025/26-os iskolai tanévben, legkésőbb 2026. május 31-ig valósíthatja meg a Játék határokkal programot a megpályázott két osztályában, amelyet egy 2 napos (a foglalkozást vezetők) képzése előz meg 2026. január hónapban ( 1 online alkalom, és egy személyes alkalom tervezetten Budapesten). A Játék határokkal program két fő programelemből áll, amelyeket az iskolai tanévben kell lebonyolítaniuk az iskoláknak:

* **Rendhagyó osztályfőnöki órák:** amelyeknek célja elsősorban az ismeretátadás, a tanév alatt osztályonként legalább 15 fő gyerek részvételével összesen 6-6 alkalommal.
* **Klubfoglalkozások:** amelyek a tanév során összesen 12 délutáni alkalommal, alkalmanként 2x 45 perces foglalkozások, minimum 15 fő gyerek részvételével. A klubfoglalkozások célja, hogy a résztvevők meg tudják élni a közösségi lét örömét, megismerjék saját viszonyukat a játékszenvedélyhez, felismerjék az egészséges és a kóros játékszenvedély közötti határvonalakat, a szenvedélybetegség veszélyeit. A foglalkozások segítségével a fiatalok megtanulnak együtt dolgozni és együtt gondolkodni is.

**Hatékonyságmérés, szülők tájékoztatása**

A program fontos része a részt vevő diákok játékfüggőséghez való viszonyának nyomon követése, a program hatékonyságának mérése. Ennek érdekében a program során három alkalommal történik kérdőíves felmérés a diákok körében, melyben az iskola köteles együttműködni. A kérdőíveket a Kiíró állítja össze és az iskola rendelkezésére bocsátja.

A gyerekek programban való részvételéről a szülők tájékoztatása szükséges. A szülők tájékoztatása és annak dokumentálása az iskola feladata, amelyhez a Kiíró formanyomtatványt biztosít.

1. **A *Játék határokkal* program megvalósításához szükséges feltételek**

A program megvalósítása és sikeressége érdekében az alapítvány a Kiíróval kötött támogatási szerződésben, az iskola a Kiíróval kötött együttműködési megállapodásban vállalja:

1. hogy az adatlapban megjelölt osztályok számára a 2025/26-os tanévben osztályonként 6 rendhagyó osztályfőnöki órát (6 x 45 perc/ tanév/osztály, minimum 15 gyerek részvételével) tart. Az osztályfőnöki órák akkor tekinthetők teljesültnek, ha az osztály minimum fele minden egyes alkalmon jelen volt, és osztályonként legalább 15 fő kitölti a kérdőíveket, teszteket.
2. hogy a 2025/26-os tanévben előre meghatározott időpontokban 12 klubfoglalkozást (alkalmanként 2\*45 perc, minimum 15 gyerek részvételével) tart, lehetőség szerint a rendhagyó osztályfőnöki órákon is részt vevők számára, de az iskola bármely diákja részt vehet és erre ösztönzi is az iskola minden diákját. A klubfoglalkozás akkor tekinthető lebonyolítottnak, ha azon tanulók száma, akik legalább 8 foglalkozáson jelen voltak, eléri a minimum 15 főt. Vállalja továbbá, hogy a klubfoglalkozást minden diák számára meghirdeti és folyamatos belső kommunikációval, a program belső népszerűsítésével fenntartja az érdeklődést (pl. iskolai faliújság, osztályfőnöki óra) a diákjai körében. Legalább 15 ugyanazon diák kitölti mind a bemeneti és mind a kimeneti kérdőívet.

1. hogy a programba bevont szakemberek a program kezdete előtt teljes körű tájékoztatást nyújtanak a tantestület tagjainak (tantestületi értekezlet keretében) szülőknek (szülői értekezlet keretében) a program céljáról, menetéről.
2. hogy a programelemekhez szükséges technikai feltételeket és a megfelelő helyszínt biztosítja.
3. hogy a programot megvalósító szakembereknek részt kell venniük a Kiíró szakmai képzésén, amelyről előzetesen minden tájékoztatást megad nekik.
4. hogy programban részt vevő szakemberek kontrollcsoport bevonásával hatékonyságmérést végeznek és vállalják a szükséges dokumentáció elkészítését (pl. beleegyező nyilatkozatok, jelenléti ívek stb.).
5. hogy a nyilvánosság számára csak a Kiíróval előzetesen egyeztetett módon közöl információt a programról.
6. hogy a támogatási összeg felhasználásáról a tanév végén átfogó a Kiíró által megadott sablon alapján szakmai beszámolót küld a Kiírónak, valamint biztosítja, hogy esetleges Kiíró által történő helyszíni ellenőrzések alkalmával a költségeket számlával igazolja.
7. hogy a Kiíró egy előre egyeztetett időpontban helyszíni szakmai ellenőrzést hajthat végre az iskolában és vállalja, hogy a megadott időpontban fogadja és segíti az ellenőrző látogatókat.
8. hogy digitális oktatás érvénybe lépése esetén nem szünetel a Játék határokkal program, a pedagógusok online folytatják a lebonyolítást, és biztosítják a gyerekek bekapcsolódását a programba
9. az iskola együttműködik a téma népszerűsítésében azáltal, hogy

az Ökumenikus Segélyszervezettel közösen, különálló programként egy legalább félnapos rendezvény (pl. élménynap) kerüljön megtartásra. Ezen rendezvény teljes költségét, és a lebonyolítást a Segélyszervezet külső partner bevonásával teljes egészében vállalja. Az iskola feladata ebben az esetben a helyszín biztosítása, illetve annak lehetővé tétele, hogy a tanulók minél nagyobb számban részt tudjanak venni az eseményen.

Az iskola egyidejűleg vállalja, hogy a rendezvény legkésőbb 2026. június 15-ig megtartásra kerül, továbbá a rendezvény elérhető legyen a felső tagozatos és középiskolás tanulók számára.

A pályázat érvényességének feltétele, hogy a pályázónak a pályázati adatlapon nyilatkoznia kell a fentebb felsorolt feltételekről.

**Szerződéskötés**

Nyertes pályázat esetén a Humánum Kft. az oktatási intézménnyel együttműködési megállapodást, az alapítvánnyal támogatási szerződést köt. A támogatás kifizetésének a feltétele az együttműködési megállapodás és a támogatási szerződés megkötése.

1. **A célok elérése érdekében nyújtott pénzösszeg felhasználása, a program céljainak további fenntartása**

A *Játék határokkal* programban együttműködő partnerek a prevenció területén az alternatív társas együttlétet, a közösség megtartó erejének fontosságát helyezik középpontba. A programsorozat zárását (2026. május 31.) követően a Magyar Ökumenikus Segélyszervezet jelen pályázatban mint Kiíró, ezen cél további fenntartására is törekszik.

A program több osztályban is megvalósulhat, de ezért plusz támogatás nem kapható, illetve a kettőnél több osztályban való lebonyolítás sem veszélyeztetheti a program szakmaiságát.

**A pénzösszeget a következő százalékos arányban szükséges elkölteni a tanév során:**

Nyertes pályázat esetén a Kiíró a támogatást két részletben utalja az alapítvány részére. Elsőként a bérekre, valamint a foglalkozások anyag és catering költségeit fizeti ki a Kiíró kizárólag az együttműködési és támogatási szerződések aláírását követően, legkésőbb 2026. február 15-ig.

A fennmaradó, tartós szabadidős eszközök vagy szabadidős programok szervezésére fordítható összeget kizárólag akkor fizeti ki a Kiíró, amennyiben a zárási határidőnek (2026. május 31.) is eleget téve az alapítvány és az iskola minden a záráshoz szükséges dokumentációt benyújtott a Kiíró számára.

1. **A Kiíró elállása a támogatástól**

A támogatás nem rendeltetésszerű felhasználása esetén a Kedvezményezettet visszafizetési kötelezettség terheli.

A támogatás jogosulatlan igénybevétele vagy nem rendeltetésszerű felhasználása, továbbá a támogatási szerződéstől történő elállás, annak felmondása, a támogatási szerződés visszavonása esetén a kedvezményezett a jogosulatlanul igénybe vett támogatás összegét köteles visszafizetni.

A pályázó tudomásul veszi, hogy a Segélyszervezet rajta kívül álló okok miatt a programlebonyolítás megkezdése előtt, azaz legkésőbb 2026. február 1-ig elállhat a program megvalósításától, a támogatástól.

1. **Jelentkezés módja**

A pályázathoz szükséges dokumentációt (pályázati kiírás, pályázati adatlap) a Kiíró a [www.jatekhatarokkal.hu](http://www.jatekhatarokkal.hu) honlapon teszi közzé.

A kitöltött adatlapot két példányban, kinyomtatva, eredeti aláírással, pecséttel ellátva kérjük benyújtani az alábbi címre postán, illetve elektronikusan is várjuk a jatekhatarokkal@segelyszervezet.hu e-mail címre a lentebb részletezett módon.

**Postai beküldési cím:**

Furka Ágnes Zsuzsa

Magyar Ökumenikus Segélyszervezet

1221 Budapest, Kossuth Lajos utca 64.

A borítékra kérjük, írják rá: „*Játék határokkal*”

**A pályázatok benyújtásának (elektronikusan és postai úton is) határideje: 2025. november 15.**

Az elektronikusan és a papír alapon beadott pályázatnak mindenben azonosnak kell lennie. Amennyiben a pályázó pályázatának elektronikusan és postai úton beküldött verziója eltér, a pályázó nem támogatható.

1. **Pályázat benyújtásakor beküldendő dokumentumok:**

**8.1. Pályázati adatlap**

1. Pályázati adatlap kitöltött, hivatalos képviselő által aláírt 2 db eredeti példánya postai úton.
2. Pályázati adatlap kitöltött, hivatalos képviselő által aláírt példányának szkennelt (aláírt) változata és ugyanennek a word (aláíratlan) formátuma elektronikus úton.

Alapítvány és az iskola közötti együttműködési megállapodás a program megvalósítására vonatkozóan papír alapú hitelesített példányban és ennek szkennelt változata elektronikusan.

1. Nyilatkozat a bevonni kívánt pedagógustól/szociális szakembertől/pszichológustól, hogy elolvasta a kiírást, vállalja az abban foglaltakat, vállalja a képzésen való részvételt és a program lebonyolítását - papír alapú hitelesített példányban és ennek szkennelt változata elektronikusan.
2. Alapítvány Pénzforgalmi bankszámlaszerződése papír alapú hitelesített példányban és ennek szkennelt változata elektronikusan.

A Kiíró kijelenti, hogy a pályázatok word formátumú változatát kizárólag a pályázati adminisztrációhoz kéri, azt nem szerkeszti és nem módosítja.

1. **Érvényesség**

A pályázatok (elektronikus és papír alapú változat) beérkezésétől számított 5 munkanapon belül a Kiíró megvizsgálja a pályázat érvényességét. Ennek során ellenőrzi, hogy

1. a pályázat a pályázati kiírásban meghatározott határidőn belül és a pályázati kiírásban meghatározott módon került benyújtásra,
2. a pályázó a pályázati kiírásban meghatározott lehetséges támogatást igénylői körbe tartozik,
3. a pályázattal együtt benyújtásra kerültek a szerződéskötéshez szükséges dokumentumok,
4. az igényelt támogatás mértéke nem haladja meg a kiírásban szereplő maximálisan igényelhető mértéket,
5. a pályázatban hiánytalanul ki van töltve a *pályázó alapítvány* és a *fogadó oktatási intézmény* alapadatai,
6. a kiválasztott iskolai osztály megfelel a célcsoporti elvárásnak (korosztály).

Amennyiben a pályázó a fentebb felsorolt feltételeknek nem felel meg, úgy a Kiíró érvénytelennek minősíti a pályázatot, tehát a pályázó támogatásra nem jogosult, melyről e-mailben küld értesítést a pályázónak.

1. **Hiánypótlás**

Hiányosan beadott pályázat esetén a Kiíró a pályázót egy alkalommal az elektronikus levelezőrendszer útján, a pályázó számára rendelkezésre álló értesítési tárhelyre érkezésétől számított 3 munkanapos határidővel hiánypótlásra hívja fel. A felszólítás elektronikus formában kerül megküldésre a pályázati űrlapon megadott kapcsolattartói e-mail címre. Az értesítés tartalmazza a hiányosságokat, valamint a hiánypótlás módját.

Határidőben benyújtottnak minősül az a hiánypótlás, amely legkésőbb a hiánypótlási felhívás megküldésétől számított 3 munkanapon belül (a határidő utolsó napján 16:30-ig) elektronikus úton benyújtásra kerül a jatekhatarokkal@segelyszervezet.hu e-mail címre.

Amennyiben a pályázó nem pótolta a hiányosságokat vagy azoknak nem a hiánypótlási felhívásban meghatározott módon tett eleget a felszólításban megjelölt határidőre, úgy további hiánypótlásra nincs lehetőség. Ebben az esetben a Kiíró megállapítja a pályázat hiányosságát, annak okát, majd a pályázatot a meglévő adatokkal értékeli. A Kiíró dönthet a pályázat elutasításáról. Az elutasítás ellen jogorvoslatnak helye nincs.

1. **Értékelési szempontok**

Amennyiben a pályázó pályázata megfelel a 9. pontban felsorolt feltételeknek, a Kiíró értékeli a pályázat szakmai megfelelőségét, melyet a következő szempontok figyelembevételével végez:

1. Az intézmény törekvései, hozzáállása összhangban van a kiírással és a tervezett tevékenységekkel.
2. A kiválasztott szakemberek tapasztalata és kompetenciái elősegítik a program sikerességét.
3. Az ütemterv logikus és megfelel a feltételeknek.
4. A program szakmai beágyazottsága az iskola életébe átgondolt, kifejtett.
5. A források elosztása az előre meghatározott százalékos arányokat követi.
6. A költségvetés részletes.
7. A költségvetési tételek a szakmai feladatellátással összhangban vannak.
8. a programba bevont gyermekek száma

A Kiíró a fentebb felsorolt szempontok szerint pontozza a pályázatokat, és értesíti a nyertes pályázókat, akik részt vehetnek a Játék határokkal programban a 2025/2026-os tanévben.

Abban az esetben, ha időközben valamely nyertes közül az egyik eláll a támogatási lehetőségtől, a Kiíró a soron következő legtöbb pontot kapó pályázót hirdeti ki nyertesként.

A pályázó tudomásul veszi, hogy pályázatának benyújtásával elfogadja a Kiírás feltételeit, a döntés ellen fellebbezési joga nincs.

1. **Eredményhirdetés**

A végeredményről legkésőbb 2025. december 10-ig e-mailben tájékoztatjuk a pályázókat.

Bővebb információ az alábbi elérhetőségeken kérhető:

Furka Ágnes Zsuzsa

+36 70 353 2684

furka.agnes@segelyszervezet.hu